CELEX: 32007R0184
Language: sk
Date: 2007-02-20 00:00:00
Title: Nariadenie Komisie (ES) č. 184/2007 z  20. februára 2007 o povolení dvojmravčanu draselného (Formi LHS) ako kŕmnej doplnkovej látky (Text s významom pre EHP )

1.3.2007   
            
            
               SK
            
            
               Úradný vestník Európskej únie
            
            
               L 63/1
            
         
      NARIADENIE KOMISIE (ES) č. 184/2007
   z 20. februára 2007
   o povolení dvojmravčanu draselného (Formi LHS) ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povolenie doplnkových látok určených na používanie vo výžive zvierat, ako aj podmienky a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe. K tejto žiadosti boli priložené údaje a doklady, ktoré sa vyžadujú podľa článku 7 ods. 3 uvedeného nariadenia.
            
         
               (3)
            
            
               Žiadosť sa týka povolenia prípravku dvojmravčan draselný (Formi LHS) ako kŕmnej doplnkovej látky pre prasiatka (odstavčatá) a na výkrm ošípaných, ktorý sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Účelom metódy analýzy uvedenej v žiadosti o povolenie v súlade s článkom 7 ods. 3 písm. c) nariadenia (ES) č. 1831/2003 je určiť účinnú látku kŕmnej doplnkovej látky v krmive. Metóda analýzy, ktorá je uvedená v prílohe k tomuto nariadeniu, sa preto nemá považovať za analytickú metódu Spoločenstva v zmysle článku 11 nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2).
            
         
               (5)
            
            
               Vo svojom stanovisku zo 14. februára 2006 (3) dospel Európsky úrad pre bezpečnosť potravín (ďalej len „úrad“) k záveru, že bezpečnosť tejto doplnkovej látky z hľadiska spotrebiteľa, používateľa a životného prostredia už bola stanovená a navrhovaným použitím sa nezmení. V jeho ďalšom závere sa konštatuje, že používanie prípravku nemá na túto kategóriu zvierat nepriaznivé účinky a že sa ním môžu zlepšiť zootechnické parametre (priemerný denný prírastok, pomer spotreby krmiva k prírastku) u prasiatok (odstavčatá) a pri výkrme ošípaných. Plán monitorovania po uvedení na trh predložený žiadateľom pokladá za primeraný. V stanovisku úradu sa odporúčajú vhodné opatrenia pre bezpečnosť používateľov. Týmto stanoviskom sa takisto potvrdzuje správa o metóde analýzy kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (6)
            
            
               Z posúdenia uvedeného prípravku vyplýva, že podmienky povolenia uvedené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (7)
            
            
               Článok 1 nariadenia Komisie (ES) č. 1810/2005 zo 4. novembra 2005 o novom povolení doplnkovej látky v krmivách na obdobie desiatich rokov, trvalom povolení určitých doplnkových látok v krmivách a dočasnom povolení nových možností použitia určitých už povolených doplnkových látok v krmivách (4), ktorým sa povolilo toto použitie podľa prechodných ustanovení nariadenia (ES) č. 1831/2003, by sa preto mal vypustiť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok ustanovených v uvedenej prílohe povoľuje ako doplnková látka vo výžive zvierat.
   Článok 2
   Článok 1 nariadenia (ES) č. 1810/2005 sa vypúšťa.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. februára 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. EÚ L 165, 30.4.2004. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1).
   
      (3)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá k bezpečnosti a účinnosti výrobku „Formi LHS“ ako kŕmnej doplnkovej látky pre odstavené prasiatka a na výkrm ošípaných v súlade s nariadením (ES) č. 1831/2003. Prijaté 14. februára 2006. The EFSA Journal (2006) 325, 1– 16.
   
      (4)  Ú. v. EÚ L 291, 5.11.2005, s. 8.
   
      PRÍLOHA
      
                  Identifikačné číslo doplnkovej látky
               
               
                  Názov držiteľa povolenia
               
               
                  Doplnková látka (obchodný názov)
               
               
                  Zloženie, chemický vzorec, opis, analytická metóda
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva s vlhkosťou 12 %
               
            
                  
                     Kategória zootechnických doplnkových látok. Funkčná skupina: iné zootechnické doplnkové látky (zlepšenie úžitkových parametrov: prírastok hmotnosti alebo pomer spotreby krmiva k prírastku)
                  
               
            
                  4d800
               
               
                  BASF Aktiengesellschaft
               
               
                  Dvojmravčan draselný
                  (Formi LHS)
               
               
                  
                     Zloženie doplnkovej látky
                  
                  Dvojmravčan draselný: min. 98 %
                  Kremičitan: max. 1,5 %
                  Voda: max. 0,5 %
                  
                     Účinná látka
                  
                  Dvojmravčan draselný, tuhá látka, číslo CAS 20642-05-1
                  
                     Analytické metódy
                      (1)
                  
                  Iónová chromatografia s vodivostnou detekciou
               
               
                  Prasiatka (odstavčatá)
               
               
                   
               
               
                  6 000
               
               
                  18 000
               
               
                  Použitie do hmotnosti približne 35 kg.
                  Zmes rôznych zdrojov dvojmravčana draselného nesmie v kompletnom krmive prekročiť najvyššie prípustné množstvo 18 000 mg/kg kompletného krmiva.
                  Doplnková látka sa do kŕmnej zmesi pridáva vo forme premixu.
                  Tento výrobok môže predstavovať riziko vážneho poškodenia očí. Musia sa prijať opatrenia na ochranu pracovníkov.
               
               
                  
                     21. 3. 2017
                  
               
            
                   
               
               
                   
               
               
                   
               
               
                   
               
               
                  Výkrm ošípaných
               
               
                   
               
               
                  6 000
               
               
                  12 000
               
               
                  Zmes rôznych zdrojov dvojmravčana draselného nesmie v kompletnom krmive prekročiť najvyššie prípustné množstvo 12 000 mg/kg kompletného krmiva.
                  Doplnková látka sa do kŕmnej zmesi pridáva vo forme premixu.
                  Tento výrobok môže predstavovať riziko vážneho poškodenia očí. Musia sa prijať opatrenia na ochranu pracovníkov.
               
               
                  
                     21. 3. 2017
                  
               
            
         (1)  Podrobné informácie o analytických metódach sú k dispozícii na tejto internetovej adrese referenčného laboratória Spoločenstva: www.irmm.jrc.be/html/crlfaa/.